stanford-oval/wikipedia huggingface dataset:
โปรแกรมอรรถประโยชน์
โปรแกรมอรรถประโยชน์สำหรับระบบปฏิบัติการ

ประเภทการจัดการไฟล์ (file manager)
ประเภทการถอนโปรแกรม (uninstaller)
ประเภทการสแกนดิสก์ (disk scanner)
ประเภทการจัดพื้นที่เก็บข้อมูล (disk defragmenter)
ประเภทรักษาหน้าจอ (screen saver)
โปรแกรมอรรถประโยชน์อื่น ๆ

โปรแกรมป้องกันไวรัส (anti-virus program)
โปรแกรมไฟร์วอลล์ (firewall)
โปรแกรมบีบอัดไฟล์ (file compression utility)
เปลื้อง ฉายรัศมี

| เปลื้อง ฉายรัศมีจ> ม. |
| --- | --- |

ข้อมูลพื้นฐาน
เกิด: 25 ตุลาคม พ.ศ. 2475
ที่เกิด: จังหวัดกาฬสินธุ์
เสียชีวิต: 2 ธันวาคม พ.ศ. 2550 (75 ปี)
แนวเพลง: ดนตรีพื้นบ้าน โปงลาง
อาชีพ: นักดนตรีพื้นบ้าน
เครื่องดนตรี: แคน, โปงลาง
คู่สมรส: ยุพิน ฉายรัศมี


รางวัล: พ.ศ. 2529 - ศิลปินแห่งชาติ สาขาศิลปะการแสดง (ดนตรีพื้นบ้าน-โปงลาง)
 
เปลื้อง ฉายรัศมี ศิลปินแห่งชาติ พ.ศ. 2529 สาขาศิลปะการแสดง (ดนตรีอีสานพื้นบ้าน-โปงลาง) เป็นนักดนตรีที่มีความสามารถพิเศษสามารถเล่นและถ่ายทอดดนตรีพื้นบ้านอีสานได้เกือบทุกชนิดโดยเฉพาะ "โปงลาง" และเป็นผู้ศึกษา ค้นคว้า ปรับปรุงและพัฒนาโปงลางตลอดระยะเวลา 40 ปี จนทำให้ "เกราะลอ" ซึ่งเป็นเพียงสิ่งที่ใช้ตีไล่นก กา ตามไร่นาพัฒนามาเป็น "โปงลาง" ที่มีเสียงไพเราะ กังวาน และให้ความรู้สึกของความเป็นพื้นบ้านอีสาน เป็นที่นิยมและยอมรับกันว่า "โปงลาง" เป็นเครื่องดนตรีเอกลักษณ์ของภาคอีสานเคียงคู่กับ "แคน"
ประวัติ

ครูเปลื้อง ฉายรัศมี เป็นบุตรของ นายคง และนางนาง ฉายรัศมี เกิดเมื่อวันที่ 25 ต.ค. 2475 ที่บ้านเลขที่ 7 บ้านนา ต.ม่วงมา อ.เมืองกาฬสินธุ์ จ.กาฬสินธุ์ จบชั้นประถมศึกษาปีที่ 4 จากโรงเรียนบ้านนา ชีวิตครอบครัวสมรสกับ นางยุพิน ฉายรัศมี และช่วยกันทำมาหากิน มีบุตรชาย 2 คนและหญิง 1 คน เสียชีวิตเมื่อวันที่ 2 ธันวาคม 2550
ประวัติ > ประวัติการทำงาน

พ.ศ. 2502 – พ.ศ. 2510 ทำงานเป็นลูกจ้างชั่วคราวที่โครงการเขื่อนลำปาว
พ.ศ. 2516 สอบบรรจุลูกจ้างประจำสำนักงานป่าไม้จังหวัดกาฬสินธุ์ ทำงานถึงปี 2519 ก็ลาออกมาทำอาชีพส่วนตัว
พ.ศ. 2520 เข้าทำงานที่สำนักงานชลประทาน จังหวัดอุบลราชธานี
พ.ศ. 2524 ย้ายมาทำงานที่อ่างเก็บน้ำห้วยมโน บ้านนา อำเภอเขาวง จังหวัดกาฬสินธุ์ และทำงานเป็นครูพิเศษสอนดนตรีพื้นบ้านที่วิทยาลัยนาฏศิลป์กาฬสินธุ์
ผลงาน/เกียรติประวัติ

นายเปลื้อง ฉายรัศมี เป็นนักดนตรีอีสานที่มีความสามารถเป็นพิเศษคือ สามารถเล่น สอน และทำเครื่องดนตรีอีสานได้ทุกชนิดที่สำคัญที่สุดคือ เป็นผู้ที่ได้ศึกษาค้นคว้าปรับปรุงและพัฒนาโปงลางมาตลอดระยะเวลา 40 ปี จนทำให้ กอลอ (เกราะลอ) ซึ่งแต่เดิมเป็นเพียงกระบอกไม้ที่ใช้ตีไล่นกกาตามหัวไร่ปลายนา หรือขอลอที่ใช้ตีบอกเวลา บอกเหตุในหมู่บ้านธรรมดา กลายมาเป็นเครื่องดนตรีที่เป็นสัญลักษณ์ของจังหวัดกาฬสินธุ์ ได้รับการเชิดชูเป็นมรดกทางวัฒนธรรมอันล้ำค่า ด้วยเหตุนี้นายเปลื้อง ฉายรัศมี จึงได้รับยกย่องเชิดชูเกียรติเป็น ศิลปินแห่งชาติ สาขาศิลปะการแสดง (ดนตรีพื้นบ้าน) ประจำปี พ.ศ. 2529
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
แหล่งข้อมูลอื่น

"โครงการเปิดบ้านศิลปินแห่งชาติ". กองทุนส่งเสริมงานวัฒนธรรม กรมส่งเสริมวัฒนธรรม. 23 กุมภาพันธ์ 2010. คลังข้อมูลเก่าเก็บจากแหล่งเดิมเมื่อ 9 กรกฎาคม 2012.
หมากกะโหล่ง มีลักษณะคล้ายโปงลาง
วงโปงลางกาฬสินธุ์ วงเครื่องดนตรีอีสานโดยนำเอาโปงลางร่วมเล่นด้วยเป็นวงแรก
วงหมากกะโหล่ง วงดนตรีประกอบด้วยหมากกะโหล่ง โปงลางไม้ โปงลางเหล็ก
วงโปงลางสะออน ลูกศิษย์ของครูเปลื้อง
| ด ค กศิลปินแห่งชาติ |
| --- | --- |
สาขา:  ทัศนศิลป์  ศิลปะการแสดง  วรรณศิลป์ 
ดูเพิ่ม:  กรมส่งเสริมวัฒนธรรม  มูลนิธิศิลปินแห่งชาติ  หออัครศิลปิน  สยามศิลปิน 
 ทัศนศิลป์  ศิลปะการแสดง  วรรณศิลป์
ทิกเกตทูไรด์ (เกมกระดาน)

บทความนี้เกี่ยวกับเกมกระดาน สำหรับความหมายอื่น ดูที่ ทิกเกตทูไรด์ (แก้ความกำกวม)
ข้างในหน้ากล่องของเกม ทิกเกตทูไรด์
ทิกเกตทูไรด์ (อังกฤษ: Ticket to Ride) เป็นเกมกระดานในรูปแบบของการสร้างทางรถไฟจำลอง ออกแบบโดย แอลัน อาร์. มูน และวางจำหน่ายในปี พ.ศ. 2547 โดยบริษัทเดยส์ออฟวันเดอร์ ทิกเกตทูไรด์รู้จักในชื่อ Zug um Zug (ภาษาเยอรมัน) ในปัจจุบันทิกเกตทูไรด์ มีสองรุ่นคือ รุ่นแผนที่สหรัฐอเมริกา และแผนที่ทวีปยุโรป
การเล่นเกมต้องใช้ความสามารถในการวางแผน รวมถึงความน่าจะเป็น เริ่มต้นเกมผู้เล่นแต่ละคนสะสมการ์ดรถไฟในแต่ละสี เพื่อใช้ในการสร้างทางรถไฟระหว่างเมืองแต่ละเมืองบนแผนที่ เพื่อสะสมแต้ม เกมจะสิ้นสุดลงเมื่อผู้เล่นคนใดคนหนึ่งไม่มีรถไฟเหลือในมือ และจะเริ่มทำการนับแต้ม ซึ่งได้จากการต่อรถไฟ แต้มพิเศษจะบวกหรือเข้าเมื่อสิ้นสุดเกม สำหรับผู้ที่สามารถต่อทางรถไฟได้ยาวที่สุด และผู้เล่นที่สามารถเชื่อมเมืองสองเมืองที่เขียนในตั๋วพิเศษที่ผู้เล่นจับได้ในต้นเกม
เกมนี้ได้รับรางวัลเกมยอดเยี่ยมแห่งปี พ.ศ. 2547 โดย Spiedl des Jahres และ รางวัลยอดเยี่ยมแห่งปี พ.ศ. 2548 รางวัล Diano Jones award และรางวัล International Gamers Award
อุปกรณ์ในการเล่น

การ์ดโบกี้รถไฟ 110 ใบ (Train Cards) (สีต่าง ๆ กลุ่มละ 12 ใบ ได้แก่ สีม่วง สีขาว สีน้ำเงิน สีเหลือง สีส้ม สีดำ สีแดง และสีเขียว บวกกับ การ์ดโบกี้รถไฟสีรุ้งอีก 14 ใบ)
การ์ดภาระกิจ 30 ใบ (Destination Tickets)
การ์ดโบนัส +10 1 ใบ (Longest Continues Path Bonus Cards)
หมากบ่งบอกคะแนน 5 สี อย่างละอัน
หมากรถไฟของตนเอง 5 สี อย่างละ 45 อัน
ตัวกระดาน
วิธีเล่น

Ticket to ride เป็นเกมที่มีเป้าหมายง่าย ๆ คือใครมีแต้มสูงสุดชนะ โดยแต้มก็ได้มาจากการสร้างเส้นทางรถไฟ ในประเทศและการทำตามเป้าหมายได้สำเร็จ โดยเกมจะจบลงเมื่อคนใดคนหนึ่งไม่มีตู้โบกี้ให้สร้างเส้นทางเหลือแล้ว หรือไม่มีเส้นทางจะให้สร้างแล้ว
เริ่มเล่นแต่ละคนจะได้โบกี้รถไฟไปคนละหนึ่งชุดไว้สำหรับสร้างเส้นทางรถไฟ ตามด้วยไพ่โบกี้สีต่าง ๆ คนละห้าใบและ เป้าหมายที่ต้องทำอีกคนละสามใบ โดยให้เลือกเก็บไว้อย่างน้อยสองใบ ใบไหนที่ไม่เอาก็คืนมาที่กองกลาง แต่ละรอบแต่ละคนต้องเลือกว่าจะจองเส้นทาง จะจั่วไพ่โบกี้เพิ่ม หรือจะจั่วเป้าหมายเพิ่มอย่างได้อย่างหนึ่ง ทำเสร็จก็เปลี่ยนไปคนถัดไป วนไปเรื่อย ๆ จนกว่าคนใดคนนึงไม่มีโบกี้เหลือหรือไม่มีเส้นทางให้สร้าง
วิธีสร้างเส้นทางรถไฟ ต้องใช้ไพ่โบกี้ที่อยู่ในมือจับคู่สีเดียวกับช่องที่อยู่ระหว่างเมืองที่เราจะจองและจำนวนเท่ากับช่องนั้น เช่น จะสร้างเส้นทางจาก Montreal ไป New York ในแผนที่มีช่องสีน้ำเงินสามช่องก็ต้องจับคู่ไพ่โบกี้สีน้ำเงินสามใบในการสร้าง หรือถ้าจะสร้างเส้นทางจาก Montreal ไป Toronto ซึ่งช่องระหว่างเมืองเป็นสีเทา ๆ หมายความว่าใช้สีอะไรสร้างก็ได้แต่ต้องเป็นสีเดียวกัน จำนวนสามช่อง ก็ต้องใช้ไพ่โบกี้สีใดสีหนึ่งสามใบในการสร้าง สำหรับไพ่ที่มีหลาย ๆ สีอันนั้นจะใช้แทนสีอะไรก็ได้ เช่นหากในมือมีสีน้ำเงินสองใบกับสีรุ้งหนึ่งใบก็สามารถใช้รวมกันเป็นสีน้ำเงินก็ได้ 
วิธีจั่วไพ่โบกี้ ตอนเริ่มเกมไพ่โบกี้จะวางหงายเอาไว้ห้าใบ กับกองที่ไม่ได้หงายเปิดไว้ เวลาจั่วก็สามารถเลือกได้ว่าจะเอาใบที่หงายไว้สองใบ หรือเอาจากกองที่ไม่ได้เปิดก็ได้ แต่กองที่หงายมีเงื่อนไขคือ ถ้าหากใบที่จะหยิบไปเป็นสีรุ้งให้หยิบไปได้แค่ใบเดียว 
วิธีจั่วเป้าหมายเพิ่ม หากเป้าหมายที่เราได้เริ่มแรกหมด เราสามารถจั่วเป้าหมายเพิ่มได้ โดยหยิบไปเพิ่มสามใบ แล้วต้องเก็บไว้อย่างน้อยหนึ่งใบ
วิธีการนับคะแนน แต่ละเส้นทางยิ่งยาวเท่าไหร่ยิ่งได้คะแนนเยอะ เช่นเส้นทางจากเมือง A ไปเมือง B มีระยะทางหกช่อง หากสามารถสร้างได้ก็จะได้คะแนนไปสิบห้าแต้ม ตามตารางคะแนนด้านบน แต่กว่าจะสะสมสีได้ครบก็ลำบากอยู่ใช่เล่น อีกอย่างอาจไม่ใช่เส้นทางที่เราจะไปด้วย นอกจากนี้ ยังมีคะแนนจากเป้าหมายที่เราทำได้ครบด้วย ยิ่งเส้นทางไกล ๆ ไปลำบาก ๆ ก็ยิ่งได้คะแนนเยอะ แต่ต้องสร้างเส้นทางเชื่อมกันระหว่างเมืองเป้าหมายให้ได้นะ ถ้าทำไม่ได้ก็โดนหักอ่วมเหมือนกันโดยเฉพาะเส้นทางไกล ๆ นอกจากนี้ ยังมีคะแนนพิเศษอีก สำหรับคนที่จองเส้นทางรถไฟได้ยาวมากที่สุด ก็จะได้โบนัสอีกสิบแต้มตอนจบเกม
แหล่งข้อมูลอื่น

ทิกเกตทูไรด์ แนะนำเกม และให้เล่นออนไลน์ได้ฟรี
วินโดวส์ 2.0

| --- | --- |

ภาพเปิดระบบ วินโดวส์ 2.0
ผู้พัฒนา: ไมโครซอฟท์
ตระกูลระบบปฏิบัติการ: ไมโครซอฟท์ วินโดวส์
รหัสต้นฉบับ: Closed source
เผยแพร่สู่กระบวนการผลิต: 9 ธันวาคม พ.ศ. 2530
รุ่นล่าสุด: 2.03 / 9 ธันวาคม พ.ศ. 2530
สัญญาอนุญาต: MS-EULA
สถานะการสนับสนุน
ยุติการสนับสนุนตั้งแต่ 31 ธันวาคม พ.ศ. 2544
วินโดวส์ 2.0 (อังกฤษ: Windows 2.0) ได้ออกวางจำหน่ายวันที่ 1 พฤศจิกายน พ.ศ. 2530 (ค.ศ. 1987) ซึ่งเป็นรุ่นต่อจากวินโดวส์ 1.0 โดยได้เพิ่มระดับศักยภาพและความสามารถหลายส่วน และบางส่วนนั้นคล้ายคลึงกับแมคอินทอชรุ่นแรก
วินโดวส์ 2.0 อนุญาตให้วินโดว์ต่างๆ ซ้อนกันได้ โดยความสามารถนี้ไม่สามารถทำได้ในวินโดวส์ 1.0 เนื่องจากคดีฟ้องร้องระหว่างไมโครซอฟท์และแอปเปิล คอมพิวเตอร์ รวมถึงยังได้เปลี่ยนไปใช้ปุ่ม Minimize และ Maximize รวมถึงการรองรับการใช้ปุ่มลัด (shortcut keys) ขั้นสูง แต่การบริหารจัดการไฟล์ในวินโดวส์นั้นยังใช้ดอสเป็นฉากหลังอยู่เหมือนรุ่นก่อนหน้านี้
วินโดวส์ 2.0 เป็นรุ่นแรกที่ไมโครซอฟท์ เวิร์ด และเอกซ์เซลรันบนวินโดวส์ และยังได้รับการสนับสนุนจากผู้พัฒนาอื่นๆเพิ่มขึ้นอย่างมากกว่ารุ่นก่อน
ดูเพิ่ม

ไมโครซอฟท์ วินโดวส์
แหล่งข้อมูลอื่น

คลังภาพหน้าจอวินโดวส์ 2.0 เก็บถาวร 2019-07-27 ที่ เวย์แบ็กแมชชีน (อังกฤษ)
↑  http://support.microsoft.com/kb/32905
ฮิเดโตะ มัตสึโมโตะ

| ฮิเดะ |
| --- | --- |
ชื่อเกิด: ฮิเดโตะ มัตสึโมโตะ
รู้จักในชื่อ: ฮิเดะ, แมงมุมสีชมพู
เกิด: 13 ธันวาคม พ.ศ. 2507
ที่เกิด: โยโกซูกะ จังหวัดคานางาวะ ประเทศญี่ปุ่น
เสียชีวิต: 2 พฤษภาคม พ.ศ. 2541 (33 ปี)
อาชีพ: นักดนตรี, นักร้อง
เครื่องดนตรี: กีตาร์
อดีตสมาชิก: เอกซ์ เจแปน
ฮิเดะ (ญี่ปุ่น: ヒデ; โรมาจิ: hide) หรือ ฮิเดโตะ มัตสึโมโตะ (ญี่ปุ่น: 松本 秀人; โรมาจิ: Matsumoto Hideto) นักร้องเพลงร็อกชาวญี่ปุ่น โดยเริ่มต้นจากเป็นมือกีตาร์ ในวง X Japan และได้ร่วมกับวงดนตรีอเมริกันชื่อวง Zilch นอกจากนี้ฮิเดะยังได้มีอัลบั้มของตัวเองที่ทั้งร้องและเล่นกีตาร์ รวมถึงแต่งเพลงเองในวงที่มีชื่อว่า Saver Tiger นอกจากนี้ฮิเดะยังได้เป็นผู้จัดการวง hide with Spread Beaver
ประวัติ

ฮิเดะเกิดที่เมืองโยโกซูกะ ประเทศญี่ปุ่น เมื่อวันที่ 13 ธันวาคม พ.ศ. 2507 เป็นมือกีตาร์วงx-japan โดยการชักจูงของโยชิกิ(หัวหน้าวงx-japan)ก่อนหน้านั้นเขามีรูปร่วงอ้วน และไม่ค่อยมั่นใจในตัวเอง ภายหลังเป็นนักดนตรีเขาจึงได้ลดน้ำหนัก มีฉายาที่เพื่อนในโรงเรียนเรียกเขาว่า "กิ๊บสัน" เพราะกีต้าร์ที่เขาใช้เป็นตัวแรกคือกีต้าร์โป่งยี่ห้อกิ๊บสัน เขามีน้องชาย1คน ชื่อ ฮิโรชิ ซึ่งได้ทำหน้าที่เป็นผู้จัดการส่วนตัว ฮิเดะมีภาพลักษณ์ที่จดจำของเขา คือชายหนุ่มมือกีต้าร์ที่มีผมสีชมพูสดใส แต่ข้อเสียของเขาคือ ขี้เมา กินเหล้าหนักมาก
ฮิเดะเสียชีวิตลงอย่างกะทันหันเมื่อวันที่ 2 พฤษภาคม พ.ศ. 2541 โดยการแขวนคอตัวเอง ด้วยผ้าเช็ดตัวกับลูกบิดประตู โดยทางตำรวจได้สรุปว่าเป็นการฆ่าตัวตายเนื่องจากก่อนหน้านี้เขามีปากเสียงกับเพื่อนร่วมวงSpread Beaver เรื่องความคิดเห็นที่ไม่ตรงกัน ถึงแม้ว่าแฟนเพลงหลายคนไม่ยอมรับ และมีการสันนิษฐานอื่นๆ เช่นว่าน่าจะเป็นอุบัติเหตุจากการเมาสุราแล้วละเมอของเขาเอง เนื่องจากเขาไม่มีมูลเหตุในการฆ่าตัวตายเลย เนื่องจากเขากำลังจะออกอัลบั้มใหม่ และในช่วงหัวค่ำก่อนเกิดเหตุ ฮิเดะและเพื่อนในวงได้ไปออกรายการโทรทัศน์ หลังจบรายการก็ได้พาเพื่อนในวงไปเลี้ยงฉลอง ดื่มสุรากับเพื่อนๆ จนเมาหนักถึงเช้า โดยฮิโรชิน้องชายของเขาได้มารับกลับแมนชั่น และได้มีปากเสียงกับน้องชาย โดยฮิเดะตะโกนใส่น้องชายด้วยความโกรธ จึงอาจเป็นสาเหตุที่เขาฆ่าตัวตาย
หรือการสันนิษฐานอีกข้อคือ หลังจากที่ ฮิโรชิน้องชายที่เป็นผู้จัดการได้มาส่งเขาที่แมนชั่นในเวลาประมาณหกโมงเช้า เขาได้ทำการกายภาพบำบัดดึงคอตัวเองด้วยผ้าเช็ดตัว(กายภาพบำบัดดึงคอด้วยผ้าขนหนู)เพราะฮิเดะมีอาการปวดบริเวณหลัง บ่าและคอเรื้อรัง เนื่องจากต้องแบกกีต้าร์เป็นระยะเวลานานๆ แต่เกิดความผิดพลาดในขณะทำขึ้น เมื่อเขานั้นได้ดื่มสุราก่อนที่จะกลับมายังที่พัก และร่างกายก็เลยทำการกายภาพบำบัดช่วงคอในห้องน้ำตามกิจวัตรที่เขาได้ทำอย่างเช่นทุกวันโดยอัตโนมัติ แต่การทำกายภาพของเขาเกิดความผิดพลาดร้ายแรงเมื่อเขาทำโดยไม่มีสติ และได้นอนหลับในขณะอยู่ในท่านั่งพิงประตู และผูกผ้าเช็ดตัวกับลูกบิดประตูห้องน้ำ ทำให้คอถูกรัดด้วยผ้าเช็ดตัวจนขาดอากาศหายใจเป็นเวลานาน หลังจากที่เพื่อนหญิงคนสนิทของฮิเดะที่อยู่แมนชั่นเดียวกันมาพบฮิเดะที่หมดสติในห้องน้ำในเวลาเจ็ดโมงเช้า ก็ได้เรียกรถพยาบาล และรถพยาบาลก็ได้มาถึงเวลาแปดโมงเช้า แต่ก็ไม่ทันการเสียแล้ว
หลังจากการเสียชีวิต ได้มีการสร้างพิพิธภัณฑ์ฮิเดะในเมืองโยโกซูกะ โดยเปิดใช้เมื่อวันที่ 2 พฤษภาคม พ.ศ. 2543 สองปีให้หลังจากวันเสียชีวิต ในพิพิธภัณฑ์ประกอบไปด้วยเครื่องแต่งกาย เครื่องประดับ กีตาร์ และของใช้ส่วนตัวของฮิเดะ แต่สุดท้ายพิพิธภัณฑ์ต้องปิดตัวลงด้วยสาเหตุบางประการในวันที่ 25 กันยายน พ.ศ. 2548
ผลงานเพลง > X Japan

บทความหลัก: X Japan
ผลงานเพลง > Seth et Holth (Movie) and Soundtrack (ค.ศ. 1993)

บทความหลัก: Seth et holth
ผลงานเพลง > hide your face (ค.ศ. 1994)

PSYCHOMMUNITY
DICE
SCANNER
EYES LOVE YOU (T.T VERSION)
D.O.D (DRINK OR DIE)
CRIME OF BREEN St.
DOUBT (REMIX VERSION)
A STORY
FROZEN BUG '93 (DIGGERS VERSION)
T.T. GROOVE
BLUE SKY COMPLEX
OBLAAT (REMIX VERSION)
TELL ME
HONEY BLADE
50% & 50% (CRYSTAL LAKE VERSION)
PSYCHOMMUNITY EXIT
ผลงานเพลง > Psyence (ค.ศ. 1996)

PSYENCE
ERASE
Genkai Haretsu
DAMAGE
LEMONed I Scream (CHOCO-CHIP version)
Hi-Ho
FLAME
BEAUTY & STUPID
OEDO COWBOYS
BACTERIA
GOOD-BYE
Cafe Le Psyence
LASSIE (demo master version)
POSE
MISERY (remix version)
ATOMIC M.O.M
ผลงานเพลง > Ja, Zoo (ค.ศ. 1998)

SPREAD BEAVER
ROCKET DIVE
LEATHER FACE
PINK SPIDER
DOUBT '97 (MIXED LEMONed JELLY MIX)
FISH SCRATCH FEVER
Ever free
BREEDING
HURRY GO ROUND
PINK CLOUD ASSEMBLY
ผลงานเพลง > Zilch 3.2.1 (ค.ศ. 1998)

Electric Cucumber
Inside the Pervert Mound
Sold Some Attitude
Space Monkey Punks From japan
Swampsnake
What's up Mr. Jones?
Hey Man So Long
Psyche
Fuctrack#6
Doubt
Pose
Easy Jesus
แหล่งข้อมูลอื่น

เว็บไซต์แฟนคลับ (ญี่ปุ่น)
เว็บไซต์แฟนคลับ เก็บถาวร 2005-12-30 ที่ เวย์แบ็กแมชชีน (อังกฤษ)
เว็บไซต์แฟนคลับฮิเดะในประเทศไทย (ไทย)
เว็บไซต์ของแฟนคลับ มีรูปและข้อมูลฮิเดะ (อังกฤษ)
| ด ค กเอกซ์เจแปน |
| --- | --- |
 โทชิ  โยชิกิ  พาตะ  สึกิโซะ ไทจิ  ฮิเดะ  ฮีท 
สตูดิโออัลบั้ม:  แวนิชชิงวิชัน  บลูบลัด  เจลลัสซี  อาร์ตออฟไลฟ์  ดาห์เลีย 
ซิงเกิล:  "ไอลล์คิลล์ยู"  "ออร์แกซึม"  "คุเระไน"  "เอนด์เลสเรน"  "วีกเอนด์"  "ไซเลนต์เจลลัสซี"  "สเตนดิงเซ็กส์"  "เซย์เอนีทิง"  "เทียส์"  "รัสตีเนล"  "ลองกิง ~โทะกิเระตะ เมโลดี~"  "ลองกิง ~เซะสึโบ โนะ โยะรุ~"  "ดาห์เลีย"  "ฟอร์เอเวอร์เลิฟ"  "ครูซิไฟมายเลิฟ"  "สกาส์"  "ฟอร์เอเวอร์เลิฟ (ลาสต์มิกซ์)"  "เดอะลาสต์ซอง"  "ไอ.วี."  "สการ์เลตเลิฟซอง"  "เจด"  "บอร์นทูบีฟรี" 
บทความที่เกี่ยวข้อง:  ผลงาน  วีอาร์เอกซ์  เอกซ์ทาซีเรเคิดส์  S.K.I.N.
รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (ถนนบรมราชชนนี)

รถโดยสารประจำทางสายที่ 991 กรุงเทพฯ - ดอนสัก - เกาะสมุย
รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (สายใต้) ถนนบรมราชชนนี ประกอบไปด้วย
เส้นทางเดินรถสายใต้ (หมวด 2)

เส้นทางเดินรถสายใต้ (หมวด 2) สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละสาย
| สายที่ | ชื่อเส้นทางเดินรถ | หมายเหตุ |
| --- | --- | --- |
| 61 | กรุงเทพฯ - บ้านเขาต่อ - พังงา |  |
| 62 | กรุงเทพฯ - ขนอม |  |
| 63 | กรุงเทพฯ - ภูเก็ต |  |
| 64 | กรุงเทพฯ - ระนอง |  |
| 65 | กรุงเทพฯ - ชุมพร |  |
| 66 | กรุงเทพฯ - บางสะพาน |  |
| 68 | กรุงเทพฯ - วัดไผ่โรงวัว - สองพี่น้อง |  |
| 69 | กรุงเทพฯ - บางบัวทอง - ด่านช้าง |  |
| 70 | กรุงเทพฯ - ปราณบุรี |  |
| 71 | กรุงเทพฯ - หัวหิน |  |
| 72 | กรุงเทพฯ - ท่ายาง |  |
| 73 | กรุงเทพฯ - เพชรบุรี |  |
| 74 | กรุงเทพฯ - บ้านแหลม |  |
| 76 | กรุงเทพฯ - ราชบุรี | เดินรถเฉพาะตัดช่วง กรุงเทพฯ - พุทธมณฑล - ราชบุรี |
| 77 | กรุงเทพฯ - โพธาราม |  |
| 78 | กรุงเทพฯ - ดำเนินสะดวก - สมุทรสงคราม |  |
| 80 | กรุงเทพฯ - สองพี่น้อง |  |
| 81 | กรุงเทพฯ - กาญจนบุรี | เดินรถเฉพาะตัดช่วง กรุงเทพฯ - พุทธมณฑล​ - กาญจนบุรี​ |
| 82 | กรุงเทพฯ - บ้านโป่ง |  |
| 83 | กรุงเทพฯ - นครปฐม | เดินรถเฉพาะตัดช่วง กรุงเทพฯ - พุทธมณฑล​ - นครปฐม​(ม.ศิลปากร) |
| 88 | กรุงเทพฯ - สุพรรณบุรี |  |
| 89 | กรุงเทพฯ - หลังสวน |  |
| 99 | กรุงเทพฯ - พังงา |  |
| 949 | กรุงเทพฯ - ภูเก็ต |  |
| 950 | กรุงเทพฯ - กระบี่ |  |
| 952 | กรุงเทพฯ - บางบัวทอง - สุพรรณบุรี |  |
| 953 | กรุงเทพฯ - ท่าช้าง - หันคา |  |
| 971 | กรุงเทพฯ - ชะอำ |  |
| 973 | กรุงเทพฯ - สงขลา |  |
| 976 | กรุงเทพฯ - สมุทรสงคราม |  |
| 977 | กรุงเทพฯ - เพชรบุรี |  |
| 978 | กรุงเทพฯ - หัวหิน |  |
| 979 | กรุงเทพฯ - ประจวบคีรีขันธ์ |  |
| 981 | กรุงเทพฯ - นครศรีฯ - ปากพนัง |  |
| 982 | กรุงเทพฯ - หาดใหญ่ |  |
| 983 | กรุงเทพฯ - กระบี่ |  |
| 984 | กรุงเทพฯ - สตูล | ขยายเส้นทางถึงสตูลปี 2565 |
| 985 | กรุงเทพฯ - ปราณบุรี |  |
| 986 | กรุงเทพฯ - สุไหงโกลก |  |
| 987 | กรุงเทพฯ - ยะลา |  |
| 988 | กรุงเทพฯ - สตูล |  |
| 989 | กรุงเทพฯ - พัทลุง |  |
| 990 | กรุงเทพฯ - ชุมพร |  |
| 991 | กรุงเทพฯ - ดอนสัก - เกาะสมุย |  |
| 992 | กรุงเทพฯ - หาดใหญ่ |  |
| 993 | กรุงเทพฯ - สุราษฎร์ธานี |  |
| 994 | กรุงเทพฯ - ด่านช้าง - บ้านไร่ |  |
| 995 | กรุงเทพฯ - ตะกั่วป่า |  |
| 996 | กรุงเทพฯ - ดำเนินสะดวก |  |
| 997 | กรุงเทพฯ - นครปฐม |  |
| 998 | กรุงเทพฯ - ทุ่งสง |  |
| 9912 | กรุงเทพฯ - คลองท่อม - กระบี่ |  |
| 9914 | กรุงเทพฯ - นาทวี |  |
| 9917 | กรุงเทพฯ - สุไหงโกลก |  |
รถโดยสารประจำทางสายที่ 993 กรุงเทพฯ - สุราษฎร์ธานี
รถโดยสารประจำทางสายที่ 987 กรุงเทพฯ - ยะลา - เบตง
รถโดยสารประจำทางสายที่ 949 กรุงเทพฯ - ภูเก็ต (ข)
รถโดยสารประจำทางสายที่ 977 กรุงเทพฯ - เพชรบุรี (ข)
ซิดนีย์

บทความนี้เกี่ยวกับเมืองในประเทศออสเตรเลีย สำหรับความหมายอื่น ดูที่ ซิดนีย์ (แก้ความกำกวม)
| ซิดนีย์ Sydney |
| --- | --- |
เขตมหานคร
ซ้ายไปขวา บนลงล่าง: โรงอุปรากรซิดนีย์และสะพานซิดนีย์ฮาร์เบอร์, ควีนวิกทอเรียบิลดิง, มหาวิทยาลัยซิดนีย์, หาดบอนได, น้ำพุอาร์ชิบัลด์และมหาวิหารเซนต์แมรี, ย่านศูนย์กลางธุรกิจซิดนีย์
แผนที่เขตมหานครซิดนีย์
ประเทศ:  ออสเตรเลีย
รัฐ:  นิวเซาท์เวลส์
เทศมณฑล: คัมเบอร์แลนด์
การปกครอง
 • องค์กร: พื้นที่องค์กรปกครองส่วนท้องถิ่น 33 แห่ง
พื้นที่
 • เขตมหานคร: 12,367.7 ตร.กม. (4,775.2 ตร.ไมล์)
ประชากร
 • เขตมหานคร: 5,450,496 คน
 • ความหนาแน่น: 441 คน/ตร.กม. (1,140 คน/ตร.ไมล์)
เขตเวลา: UTC+10 (AEST)
 • ฤดูร้อน  (เวลาออมแสง): UTC+11 (AEDT)
ซิดนีย์  เป็นเมืองหลวงของรัฐนิวเซาท์เวลส์ ประเทศออสเตรเลีย มีประชากรมากกว่า 4 ล้านคนและเป็นเมืองที่มีประชากรมากที่สุดในออสเตรเลีย
ซิดนีย์ ตั้งขึ้นเมื่อปี พ.ศ. 2331 บนหาดฝั่งทางตะวันออกของออสเตรเลียเมื่ออาร์เธอร์ ฟิลิปป์ และลูกเรือขึ้นฝั่งและอ้างกรรมสิทธิของอังกฤษเหนือดินแดนออสเตรเลีย
การท่องเที่ยว

ซิดนีย์ถูกรู้จักในออสเตรเลียว่าเป็นเมืองอ่าว และมีสิ่งก่อสร้างที่เป็นเสมือนสัญลักษณ์ของเมือง ได้แก่ โรงอุปรากรซิดนีย์ (Sydney Opera House) และสะพานซิดนีย์ฮาร์เบอร์ (Sydney Harbour Bridge)
เศรษฐกิจ

ซิดนีย์ไม่ใช่เมืองหลวง แต่เป็นศูนย์กลางทางการเงินของออสเตรเลีย เป็นเมืองท่องเที่ยวที่สำคัญและได้รับการยกย่องเป็นเมืองหนึ่งที่สวยและน่าอยู่ที่สุดในโลก[ต้องการอ้างอิง]
ดูเพิ่ม

ศาลาว่าการนครซิดนีย์
ตึกควีนวิคตอเรีย
หอคอยซิดนีย์
โรงอุปรากรซิดนีย์
สะพานซิดนีย์ฮาร์เบอร์
แหล่งข้อมูลอื่น

เว็บไซต์ทางการของนครซิดนีย์ รัฐนิวเซาท์เวลส์
| ด ค กเมืองในประเทศออสเตรเลีย |
| --- | --- |
ออสเตรเลียนแคพิทอลเทร์ริทอรี: แคนเบอร์รา (เมืองหลวงของประเทศ)
รัฐนิวเซาท์เวลส์:  อัลบูรี่  Armidale  Bathurst  Broken Hill  Cessnock  Coffs Harbour  Dubbo  Gosford  Goulburn  Grafton  Griffith  Lake Macquarie  Lismore  Lithgow  Maitland  นิวคาสเซิล  Nowra  Orange  Queanbeyan  ซิดนีย์  Tamworth  Wagga Wagga  วูลลองกอง 
นอร์เทิร์นเทร์ริทอรี:  ดาร์วิน  Palmerston  อลิซสปริงส์ 
รัฐควีนส์แลนด์:  บริสเบน  Bundaberg  Cairns  Caloundra  Charters Towers  Gladstone  โกลด์โคสต์  Hervey Bay  Mackay  Maryborough  Mount Isa  Rockhampton* Toowoomba  Townsville 
รัฐเซาท์ออสเตรเลีย:  แอดิเลด  Mount Gambier  Murray Bridge  Port Augusta  Port Lincoln  Port Pirie  Victor Harbor  Whyalla 
รัฐแทสเมเนีย:  เบอร์นี  เดวอนพอร์ท  โฮบาร์ต  ลอนเซสตัน 
รัฐวิกตอเรีย:  Ararat  Bairnsdale  Ballarat  เบนดิโก  Castlemaine  จีลอง  Hamilton  Horsham  Maryborough  เมลเบิร์น  Mildura  Moe  Morwell  Portland  Sale  Shepparton  Traralgon  Wangaratta  Warrnambool  Wodonga 
รัฐเวสเทิร์นออสเตรเลีย:  Albany  Bunbury  Geraldton  แคลกูร์ลี  แมนเจอรา  เพิร์ท 
| ด ค ก เมืองเจ้าภาพกีฬาโอลิมปิกฤดูร้อน |
| --- | --- |
 1896:  เอเธนส์  1900:  ปารีส  1904:  เซนต์หลุยส์  1908:  ลอนดอน  1912:  สต็อกโฮล์ม  1916: ไม่มี[c1]  1920:  แอนต์เวิร์ป  1924:  ปารีส  1928:  อัมสเตอร์ดัม  1932:  ลอสแอนเจลิส  1936:  เบอร์ลิน  1940: ไม่มี[c2]  1944: ไม่มี[c2]  1948:  ลอนดอน  1952:  เฮลซิงกิ  1956:  เมลเบิร์น  1960:  โรม  1964:  โตเกียว  1968:  เม็กซิโกซิตี  1972:  มิวนิก  1976:  มอนทรีออล  1980:  มอสโก  1984:  ลอสแอนเจลิส  1988:  โซล  1992:  บาร์เซโลนา  1996:  แอตแลนตา  2000:  ซิดนีย์  2004:  เอเธนส์  2008:  ปักกิ่ง  2012:  ลอนดอน  2016:  รีโอเดจาเนโร  2020:  โตเกียว[c3]  2024:  ปารีส  2028:  ลอสแอนเจลิส  2032:  บริสเบน  2036: TBA 
[c1] ถูกยกเลิกเนื่องจากเกิดสงครามโลกครั้งที่หนึ่ง; [c2] ถูกยกเลิกเนื่องจากเกิดสงครามโลกครั้งที่สอง; [c3] เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา
บ็อกซ์ออฟฟิศโมโจ

| --- | --- |

ประเภท: ภาพยนตร์
ภาษาที่ใช้ได้: อังกฤษ
เจ้าของ: Amazon.com
สร้างโดย: แบรนดอน เกรย์
ยูอาร์แอล: boxofficemojo.com
เชิงพาณิชย์: ใช่
ลงทะเบียน: ไม่บังคับลงทะเบียน
บ็อกซ์ออฟฟิศโมโจ (อังกฤษ: Box Office Mojo) เป็นเว็บไซต์ที่บอกรายได้บ็อกซ์ออฟฟิศในระบบอัลกอริทึม ที่ก่อตั้งขึ้นในปี 1999 ในปี 2008 บ็อกซ์ออฟฟิศโมโจถูกซื้อต่อโดยอินเทอร์เน็ตมูวีเดตาเบส มีเจ้าของคือแอมะซอน.คอม บ็อกซ์ออฟฟิศโมโจเป็นเว็บไซต์ที่ใช้กันอย่างแพร่หลายในอุตสาหกรรมภาพยนตร์ จากข้อมูลปี 2002–11 มีเว็บบอร์ดที่เป็นที่นิยมจากแฟนๆ ภาพยนตร์ วันที่ 10 ตุลาคม 2014 ยูอาร์แอลของเว็บไซต์ถูกเปลี่ยนทางไปยังเว็บไซต์ของแอมะซอน.คอม และ อินเทอร์เน็ตมูวีเดตาเบส 1 วัน แต่เว็บไซต์กลับมาในวันรุ่งขี้นโดยไม่มีใครทราบสาเหตุ
แหล่งข้อมูลอื่น

เว็บไซต์ทางการ
| ด ค กบ็อกซ์ออฟฟิศ |
| --- | --- |
ทั่วไป:  รายชื่อภาพยนตร์ที่ทำเงินสูงสุด  รายชื่อภาพยนตร์แอนิเมชันที่ทำเงินสูงสุด  รายชื่อภาพยนตร์ระดับอาร์ที่ทำเงินสูงสุด 
ตามภูมิภาค:  ประเทศไทย  ประเทศญี่ปุ่น 
อื่น ๆ:  บ็อกซ์ออฟฟิศโมโจ  บ็อกซ์ออฟฟิศโปร
กฤษณา ไกรสินธุ์

| ศาสตราจารย์พิเศษ เภสัชกรหญิง กฤษณา ไกรสินธุ์ ม> ป.ช., ม.ว.ม., ป.ภ. |
| --- | --- |
เกิด: 21 กุมภาพันธ์ พ.ศ. 2495 (72 ปี) จังหวัดสุราษฎร์ธานี ประเทศไทย
สัญชาติ: ไทย
อาชีพ: เภสัชกร, อาจารย์
บิดามารดา: ร.ต.นพ.สมคิด ไกรสินธุ์ (บิดา) นางเฉลิมขวัญ ไกรสินธุ์ (มารดา)
เว็บไซต์: www.krisana.org
ศาสตราจารย์พิเศษ เภสัชกรหญิง กฤษณา ไกรสินธุ์ เกิดเมื่อวันที่ 21 กุมภาพันธ์ พ.ศ. 2495 เป็นเภสัชกรชาวไทยที่อุทิศตนช่วยเหลือผู้ป่วยในการผลิตยาในทวีปแอฟริกาและเอเชีย กฤษณาเป็นชาวเกาะสมุย จังหวัดสุราษฎร์ธานี บิดาและมารดาเป็นบุคลากรทางสาธารณสุขทั้งคู่ จึงเป็นแรงบันดาลใจให้เธอประกอบวิชาชีพทางสาธารณสุขเช่นกัน
กฤษณา ไกรสินธุ์ จบการศึกษาระดับอุดมศึกษา ณ คณะเภสัชศาสตร์ มหาวิทยาลัยเชียงใหม่ หลังจากนั้นได้ศึกษาต่อในระดับปริญญาโท สาขาเภสัชวิเคราะห์ มหาวิทยาลัยสตราห์ไคลด์ และปริญญาเอก สาขาเภสัชเคมี มหาวิทยาลัยบาธ สหราชอาณาจักร หลังจากจบการศึกษาแล้ว กฤษณาได้กลับมาดำรงตำแหน่งอาจารย์คณะเภสัชศาสตร์ มหาวิทยาลัยสงขลานครินทร์ และดำรงตำแหน่งหัวหน้าภาควิชาเภสัชเคมี ในปี พ.ศ. 2524 ต่อมาได้ทำงานในองค์การเภสัชกรรมและเป็นผู้ริเริ่มการวิจัยยาต้านเอดส์จนสามารถผลิตยาสามัญชื่อ "ยาเอดส์" ได้เป็นครั้งแรกในประเทศกำลังพัฒนา เธอดำรงตำแหน่งสุดท้ายในองค์การเภสัชกรรมคือผู้อำนวยการสถาบันวิจัยและพัฒนาองค์การเภสัชกรรม
ภายหลังลาออกจากองค์การเภสัชกรรม กฤษณาได้เริ่มต้นการทำงานในประเทศคองโกเป็นประเทศแรก และประสบความสำเร็จในการผลิตยาต้านเชื้อไวรัสเอดส์ชื่อ "Afrivir" โดยมีส่วนผสมเหมือนยาที่ผลิตในประเทศไทย หลังจากนั้นก็ได้ช่วยเหลือประเทศอื่นๆในทวีปแอฟริกากว่าอีก 4 ประเทศ ได้แก่ ประเทศเอริเทรีย แทนซาเนีย เบนิน และไลบีเรีย
ผลงานของกฤษณา ไกรสินธุ์ เป็นที่สนใจในวงกว้างขึ้น เมื่อมีการนำไปตีพิมพ์เป็นส่วนหนึ่งของบทความภาษาเยอรมัน และมีการสร้างภาพยนตร์สารคดีชีวประวัติของเธอ เรื่อง อะไรต์ทูลิฟ - เอดส์เมดิเคชันฟอร์มิลเลียนส์ (อังกฤษ: A Right to Live - Aids Medication for Millions) ในปี พ.ศ. 2549 รวมถึงการสร้างภาพยนตร์บรอดเวย์ชื่อ คอกเทลล์ (อังกฤษ: Cocktail) ในปี พ.ศ. 2550 นอกจากนี้เธอยังได้รับรางวัลนักวิทยาศาสตร์โลก (อังกฤษ: Global Scientist Award) จากมูลนิธิเลตเต็น ประเทศนอร์เวย์ ประจำปี พ.ศ. 2547 รางวัลบุคคลแห่งปีของเอเชียประจำปี พ.ศ. 2551 และรางวัลแมกไซไซสาขาบริการสาธารณะประจำปี พ.ศ. 2552 ปัจจุบันกฤษณาดำรงตำแหน่งคณบดีของคณะการแพทย์แผนตะวันออก มหาวิทยาลัยรังสิต
ประวัติ > วัยเยาว์และชีวิตการทำงานในไทย [2495 - 2545]

กฤษณาเกิดเมื่อวันที่ 21 กุมภาพันธ์ พ.ศ. 2495 เป็นชาวเกาะสมุย จังหวัดสุราษฎร์ธานี ทางตอนใต้ของประเทศไทย เป็นบุตรของร้อยตรี นายแพทย์ สมคิด และนางเฉลิมขวัญ ไกรสินธุ์ ซึ่งทั้งสองเป็นผู้ประกอบทางวิชาชีพทางสาธารณสุข บิดาเป็นแพทย์และมารดาเป็นพยาบาล ส่วนอาคือ พลเรือโท อรุณ ไกรสินธุ์ รับราชการทหารเรือ(ถึงแก่อนิจกรรม วันที่ 11 สิงหาคม พ.ศ. 2554) กฤษณาเติบโตในวัยเยาว์ที่เกาะสมุย จนกระทั่งย้ายเข้ามาศึกษาระดับมัธยมศึกษา ณ โรงเรียนราชินี และเข้าศึกษาในระดับอุดมศึกษา ณ คณะเภสัชศาสตร์ มหาวิทยาลัยเชียงใหม่ หลังจากนั้นเธอได้เข้าศึกษาในระดับปริญญาโท สาขาเภสัชวิเคราะห์ มหาวิทยาลัยสตรัชคไลด์ และปริญญาเอก สาขาเภสัชเคมี มหาวิทยาลัยบาธ สหราชอาณาจักร ภายหลังสำเร็จการศึกษาแล้วเธอได้ทำงานเป็นอาจารย์ประจำคณะเภสัชศาสตร์ มหาวิทยาลัยสงขลานครินทร์ และดำรงตำแหน่งหัวหน้าภาควิชาเภสัชเคมีในปี พ.ศ. 2524 ก่อนจะลาออกมาทำงาน ณ สถาบันวิจัยและพัฒนาองค์การเภสัชกรรม
กฤษณาเป็นผู้ริเริ่มการวิจัยยาต้านเชื้อไวรัสเอดส์ในประเทศไทย จนกระทั่งประสบความสำเร็จในการผลิตยาสามัญชื่อ "ยาเอดส์" เป็นครั้งแรกในโลก ในปี พ.ศ. 2538 โดยประสบความสำเร็จในการผลิตยาชนิดแรกคือ "ZIDOVUDINE" (AZT) มีฤทธิ์ในการลดการติดเชื้อจากแม่สู่ลูก ภายหลังการค้นคว้าวิจัยต่อยากว่า 3 ปี (พ.ศ. 2536 - 2538) หลังจากนั้นเธอได้ริเริ่มผลิตยาอีกหลายชนิด โดยเฉพาะยา "GPO-VIR" หรือยาต้านเอดส์สตรีคอกเทลล์ ซึ่งเป็นการรวมตัวยารักษาโรคเอดส์กว่า 3 ชนิดในเม็ดเดียวเป็นครั้งแรกในโลก จนกระทั่งในปี พ.ศ. 2542 องค์การอนามัยโลกเชิญกฤษณาไปที่ทวีปแอฟริกาเพื่อช่วยเหลือด้านเภสัชกรรม หลังจากนั้น ในปี พ.ศ. 2545 กฤษณาจึงตัดสินใจลาออกจากตำแหน่งผู้อำนวยการสถาบันวิจัยและพัฒนาองค์การเภสัชกรรม